CELEX: 32011R1208
Language: da
Date: 2011-11-22 00:00:00
Title: Kommissionens gennemførelsesforordning (EU) nr. 1208/2011 af 22. november 2011 om ændring og berigtigelse af Kommissionens forordning (EF) nr. 288/2009 om gennemførelsesbestemmelser til Rådets forordning (EF) nr. 1234/2007 for så vidt angår EF-støtte til uddeling af frugt- og grøntsagsprodukter, forarbejdede frugt- og grøntsagsprodukter og bananprodukter til børn på undervisningsinstitutioner inden for rammerne af en skolefrugtordning

23.11.2011   
            
            
               DA
            
            
               Den Europæiske Unions Tidende
            
            
               L 305/53
            
         KOMMISSIONENS GENNEMFØRELSESFORORDNING (EU) Nr. 1208/2011
   af 22. november 2011
   om ændring og berigtigelse af Kommissionens forordning (EF) nr. 288/2009 om gennemførelsesbestemmelser til Rådets forordning (EF) nr. 1234/2007 for så vidt angår EF-støtte til uddeling af frugt- og grøntsagsprodukter, forarbejdede frugt- og grøntsagsprodukter og bananprodukter til børn på undervisningsinstitutioner inden for rammerne af en skolefrugtordning
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 103h, litra f), sammenholdt med artikel 4, og
   ud fra følgende betragtninger:
   
               (1)
            
            
               På baggrund af erfaringerne med forvaltningen af skolefrugtordningen, der blev indført ved artikel 103ga i forordning (EF) nr. 1234/2007, og for at lette gennemførelsen af forordningen er det nødvendigt at præcisere og forenkle flere bestemmelser i Kommissionens forordning (EF) nr. 288/2009 (2).
            
         
               (2)
            
            
               Ifølge artikel 103ga, stk. 2, i forordning (EF) nr. 1234/2007 skal medlemsstaterne træffe de nødvendige ledsageforanstaltninger for at gøre ordningen effektiv. Ledsageforanstaltninger kommer ikke i betragtning til EU-støtte, der ydes til skolefrugtordningen. Det er derfor nødvendigt med en mere tydelig sondring mellem disse foranstaltninger og oplysningsforanstaltninger, som er berettiget til EU-støtte.
            
         
               (3)
            
            
               Artikel 5, stk. 1, i forordning (EF) nr. 288/2009 indeholder en liste over omkostninger, der kommer i betragtning til EU-støtte. For at sikre korrekt finansiel forvaltning og kontrol med udgifter bør det fastsættes mere præcist, hvilke omkostninger der er berettiget til EU-støtte. For at sikre ordningens effektivitet bør det fastsættes, at personaleudgifter ikke kan komme i betragtning til EU-støtte med undtagelse af visse personaleudgifter, som hænger direkte sammen med gennemførelsen af ordningen.
            
         
               (4)
            
            
               Erfaringerne viser, at detaljerede regler vedrørende støtteansøgninger og støtteudbetaling i forordning (EF) nr. 288/2009 er vanskelige at anvende med hensyn til organer, der varetager kontrol-, evaluerings- og oplysningsopgaver inden for rammerne af skolefrugtordningen, når disse organer ikke er involveret i leveringen af produkter. Derfor bør betingelserne for, hvornår der gives støtte til kontrol-, evaluerings- og oplysningsaktiviteter, præciseres.
            
         
               (5)
            
            
               For at begrænse kravene vedrørende kontrol af støttemodtagere, der udelukkende er ansvarlige for kontrol-, evaluerings- og oplysningsopgaver, bør reglerne for kontrol forenkles. På grund af disse opgavers særlige karakter bør de fritages for kontrol på stedet og kun underkastes fuld administrativ kontrol.
            
         
               (6)
            
            
               I artikel 3, stk. 5, andet punktum, i forordning (EF) nr. 288/2009 forekommer der uoverensstemmelser mellem sprogversionerne hvad angår medlemsstaternes gennemførelse af skolefrugtordningen. I nogle sprogversioner bør det derfor præciseres, at hvis en medlemsstat ønsker at indføre flere ordninger, skal den fastlægge en strategi for hver ordning.
            
         
               (7)
            
            
               Forordning (EF) nr. 288/2009 bør derfor ændres og berigtiges i overensstemmelse hermed.
            
         
               (8)
            
            
               Med henblik på programmeringen og for at sikre, at reglerne ikke ændres i løbet af den pågældende periode, er det nødvendigt at anvende de ændringer, der indføres ved denne forordning, fra starten på den nuværende skolefrugtordnings gennemførelsesperiode, dvs. den 1. august 2011.
            
         
               (9)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Ændring af forordning (EF) nr. 288/2009
   Forordning (EF) nr. 288/2009 ændres således:
   
               1)
            
            
               I artikel 3, stk. 4, foretages følgende ændringer:
               ‧4.   Medlemsstaterne angiver i deres strategi, hvilke ledsageforanstaltninger de vedtager for at sikre en vellykket gennemførelse af deres ordning. Foranstaltningerne skal have et pædagogisk sigte med fokus på at forbedre målgruppens kendskab til frugt- og grøntsektoren eller fremme sunde kostvaner, og det kan ske med inddragelse af undervisere og forældre‧.
            
         
               2)
            
            
               I artikel 5 foretages følgende ændringer:
               
                           a)
                        
                        
                           Stk. 1 affattes således:
                           
                                       i)
                                    
                                    
                                       Første afsnit ændres til:
                                       "Følgende omkostninger kommer i betragtning til den EU-støtte, der er omhandlet i artikel 103ga i forordning (EF) nr. 1234/2007:
                                       
                                                   a)
                                                
                                                
                                                   omkostninger til frugt- og grøntsagsprodukter, forarbejdede frugt- og grøntsagsprodukter og bananprodukter, der er omfattet af skolefrugtordningen og leveret til en undervisningsinstitution
                                                
                                             
                                                   b)
                                                
                                                
                                                   relaterede omkostninger, dvs. omkostninger, der har direkte sammenhæng med en skolefrugtordnings gennemførelse. Herunder hører:
                                                   
                                                               i)
                                                            
                                                            
                                                               omkostninger i forbindelse med anskaffelse, leje og leasing af udstyr, hvis det er fastsat i strategien
                                                            
                                                         
                                                               ii)
                                                            
                                                            
                                                               de kontrol- og evalueringsomkostninger, som er nævnt i artikel 12, og som har direkte sammenhæng med skolefrugtordningen
                                                            
                                                         
                                                               iii)
                                                            
                                                            
                                                               kommunikationsomkostninger, som har direkte sammenhæng med information til offentligheden om skolefrugtordningen, herunder omkostninger vedrørende den plakat, der omhandles i artikel 14, stk. 1. Til disse omkostninger kan også inkluderes en eller flere af følgende oplysningsforanstaltninger og -aktiviteter:
                                                               
                                                                           —
                                                                        
                                                                        
                                                                           oplysningskampagner via radio/tv, elektronisk kommunikation, aviser og lignende kommunikationsmidler
                                                                        
                                                                     
                                                                           —
                                                                        
                                                                        
                                                                           informationsarrangementer, konferencer, seminarer og workshopper med henblik på oplysning af offentligheden om ordningen og lignende arrangementer
                                                                        
                                                                     
                                                                           —
                                                                        
                                                                        
                                                                           informations- og pr-materiale som f.eks. breve, foldere, brochurer, reklameartikler og lignende."
                                                                        
                                                                     
                                                         
                                             
                                 
                                       ii)
                                    
                                    
                                       Følgende nye afsnit indsættes:
                                       "Merværdiafgift (moms) og udgifter i forbindelse med personaleomkostninger er ikke berettiget til den omhandlede EU-støtte i artikel 103ga i forordning (EF) nr. 1234/2007 med undtagelse af personaleomkostninger, der indgår i de omkostninger, der vedrører de aktiviteter, der er nævnt i dette stykkes første afsnit, når disse aktiviteter er blevet udliciteret."
                                    
                                 
                     
                           b)
                        
                        
                           Stk. 2 affattes således:
                           "2.   De samlede omkostninger i henhold til første afsnit, litra b), nr. iii), skal være udtrykt som et fast beløb og må ikke overstige en øvre grænse på 5 % af det årlige EU-støttebeløb, der er tildelt den pågældende medlemsstat, efter den endelige tildeling af fællesskabsstøtte, jf. artikel 4, stk. 4.
                           De samlede omkostninger i henhold til første afsnit, litra b), nr. i) og ii), må ikke overstige 10 % af det årlige EU-støttebeløb, der er tildelt den pågældende medlemsstat, efter den endelige tildeling af fællesskabsstøtte, jf. artikel 4, stk. 4."
                        
                     
         
               3)
            
            
               Artikel 7 affattes således:
               "Artikel 7
               Generelle betingelser for godkendelse af støtteansøgere
               1.   Den kompetente myndighed gør godkendelsen betinget af, at ansøgeren skriftligt forpligter sig til:
               
                           a)
                        
                        
                           kun at anvende produkter, der er støttet i henhold til en skolefrugtordning, der overholder bestemmelserne i denne forordning med henblik på konsum til elever i den eller de undervisningsinstitutioner, der ansøges om støtte til
                        
                     
                           b)
                        
                        
                           at anvende støtten til kontrol og evaluering af skolefrugtordningen eller til oplysning i overensstemmelse med ordningens formål
                        
                     
                           c)
                        
                        
                           at godtgøre uretmæssigt udbetalt støtte for de pågældende mængder, hvis det viser sig, at produkterne ikke er blevet uddelt til børnene, jf. artikel 2, eller at der er blevet betalt for produkter, hvortil der ikke gives støtte i henhold til denne forordning
                        
                     
                           d)
                        
                        
                           ved svig eller grov forsømmelighed at betale et beløb, der svarer til forskellen mellem det oprindeligt udbetalte beløb og det beløb, som støtteansøgeren er berettiget til
                        
                     
                           e)
                        
                        
                           på anmodning af myndighederne at fremlægge de relevante bilag
                        
                     
                           f)
                        
                        
                           at underkaste sig den kontrol, som den pågældende medlemsstats myndigheder træffer beslutning om, især regnskabskontrol og fysisk kontrol.
                        
                     2.   For de støttemodtagere, der er nævnt i artikel 6, stk. 2, litra e), nr. ii), finder kun denne artikels stk. 1, litra b), d), og e), anvendelse.
               3.   Støttemodtagere, der er nævnt i artikel 6, stk. 2, litra c), d) og e), nr. i), skal udfærdige et yderligere skriftligt tilsagn om at registrere navne og adresser på undervisningsinstitutionerne, eller i givet fald uddannelsesmyndigheder, og de produkter og mængder, der er solgt eller leveret til disse institutioner eller myndigheder.
               4.   Medlemsstaterne kan kræve yderligere skriftlige tilsagn fra ansøgeren."
            
         
               4)
            
            
               Artikel 8 udgår.
            
         
               5)
            
            
               I artikel 10 foretages følgende ændringer:
               
                           a)
                        
                        
                           Stk. 1 affattes således:
                           "1.   Støtteansøgninger udfærdiges efter de forskrifter, som medlemsstatens myndigheder har fastsat.
                           Støtteansøgninger indgivet af ansøgere nævnt i artikel 6, stk. 2, litra a) til d), og i artikel 6, stk. 2, litra e), nr. i), skal mindst indeholde følgende oplysninger:
                           
                                       a)
                                    
                                    
                                       de uddelte mængder
                                    
                                 
                                       b)
                                    
                                    
                                       navn og adresse eller identifikationsnummer på den undervisningsinstitution eller den undervisningsmyndighed, som oplysningerne i litra a) vedrører
                                    
                                 
                                       c)
                                    
                                    
                                       antallet af børn i den pågældende målgruppes undervisningsinstitution, som er udpeget i medlemsstatens strategi
                                    
                                 
                                       d)
                                    
                                    
                                       de relevante bilag fastlægges af medlemsstaterne."
                                    
                                 
                     
                           b)
                        
                        
                           I stk. 3 indsættes følgende punktum:
                           "Ved støtteansøgninger for den i henhold til artikel 12 udarbejdede evalueringsrapport er fristen sidste dag i den første måned efter udløbet af evalueringsfristen i artikel 12, stk. 2."
                        
                     
                           c)
                        
                        
                           Stk. 4, første punktum, affattes således:
                           "De beløb, der gøres gældende i ansøgningen, skal underbygges med bilag, der stilles til rådighed for myndighederne."
                        
                     
         
               6)
            
            
               I artikel 11 foretages følgende ændringer:
               
                           a)
                        
                        
                           I stk. 1 affattes indledningen således:
                           »Hvad angår de ansøgere, der er nævnt i artikel 6, stk. 2, litra a) til d), og litra e), nr. i), udbetales støtte kun:«
                        
                     
                           b)
                        
                        
                           Følgende nye stk. 1a indsættes:
                           "1a.   Hvad angår de støtteansøgere, der er nævnt i artikel 6, stk. 2, litra e), nr. ii), udbetales støtte kun ved levering af de pågældende varer eller tjenesteydelser og efter forelæggelse af de relevante bilag alt efter medlemsstatens kompetente myndigheds krav."
                        
                     
                           c)
                        
                        
                           Stk. 3, andet afsnit, affattes således:
                           "Overskrides tidsfristen i artikel 10, stk. 3, med to måneder, nedsættes støtten yderligere med 1 % pr. dags yderligere forsinkelse."
                        
                     
         
               7)
            
            
               Artikel 12, stk. 2, affattes således:
               "2.   Medlemsstaterne evaluerer hvert år gennemførelsen af deres skolefrugtordning og vurderer ordningens effektivitet. For gennemførelsesperioden 1. august 2010 til 31. juli 2011 forelægger medlemsstaterne Kommissionen resultaterne af deres evaluering senest den 29. februar 2012. For de følgende gennemførelsesperioder forelægger medlemsstaterne Kommissionen efter den 29. februar 2012 hvert femte år senest ved udgangen af februar en evalueringsrapport for den foregående femårige gennemførelsesperiode."
            
         
               8)
            
            
               I artikel 13 foretages følgende ændringer:
               
                           a)
                        
                        
                           Stk. 1 og 2 affattes således:
                           "1.   Medlemsstaterne træffer alle de foranstaltninger, der er nødvendige for at sikre, at forordningen overholdes. Til disse foranstaltninger hører fuld administrativ kontrol af støtteansøgninger.
                           2.   Ved støtteansøgninger fra støtteansøgere omhandlet i artikel 6, stk. 2, litra a) til d), og i litra e), nr. i), omfatter den administrative kontrol af bilag som defineret af medlemsstaterne vedrørende leveringen af produkterne. Den administrative kontrol suppleres med kontrol på stedet for at undersøge:
                           
                                       a)
                                    
                                    
                                       de registrerede oplysninger, der er omhandlet i artikel 7, herunder bilag i form af købs- og salgsfakturaer og bankudtog
                                    
                                 
                                       b)
                                    
                                    
                                       om de støttede produkter anvendes i overensstemmelse med forordningen, navnlig hvis der er grund til mistanke om uregelmæssigheder."
                                    
                                 
                     
                           b)
                        
                        
                           Følgende nye stk. 2a indsættes:
                           »2a.   Hvis en af de ansøgere, der er nævnt i artikel 6, stk. 2, i litra e), nr. ii), ansøger om støtte, skal den administrative kontrol omfatte kontrol af levering af varer og tjenesteydelser og af rigtigheden af de angivne udgifter.«
                        
                     
                           c)
                        
                        
                           Stk. 3, første afsnit, affattes således:
                           "Det samlede antal kontrolbesøg på stedet i hver periode fra 1. august til 31. juli skal mindst omfatte 5 % af den udbetalte støtte på nationalt plan og mindst omfatte 5 % af alle de ansøgere, der er nævnt i artikel 6, stk. 2, litra a) til d), og i litra e), nr. i)."
                        
                     
                           d)
                        
                        
                           I stk. 6, første punktum, erstattes henvisningen til litra e) med en henvisning til artikel 6, stk. 2, litra e), nr. i).
                        
                     
         
               9)
            
            
               I artikel 14 foretages følgende ændringer:
               
                           a)
                        
                        
                           Stk. 2 affattes således:
                           "2.   Beslutter en medlemsstat, at den ikke vil anvende den i stk. 1 omhandlede plakat, redegør medlemsstaten i sin strategi klart for, hvordan den agter at informere offentligheden om, at dens ordning modtager økonomisk støtte fra EU."
                        
                     
                           b)
                        
                        
                           Følgende nye stk. 2a indsættes:
                           "2a.   Websteder og alle andre kommunikationsmidler i henhold til artikel 5, stk. 1, litra b), nr. iii), der vedrører en medlemsstats skolefrugtordning, skal under alle omstændigheder bære Europaflaget og nævne EU's skolefrugtordning og den finansielle støtte fra Den Europæiske Union."
                        
                     
         
               10)
            
            
               Andet afsnit i artikel 15, stk. 1, a) og b), affattes således:
               
                           »a)
                        
                        
                           resultatet af den overvågning, der er fastlagt i artikel 12, stk. 1, via e-mail til AGRI-HORT-SCHOOLFRUIT@ec.europa.eu
                        
                     
                           b)
                        
                        
                           enkelthederne vedrørende den udførte kontrol på stedet, jf. artikel 13 og 16, og konklusionerne herfra via e-mail til AGRI-J2@ec.europa.eu.«
                        
                     
         Artikel 2
   Berigtigelse til forordning (EF) nr. 288/2009
   Artikel 3, stk. 5, andet punktum, affattes således: (Vedrører ikke den danske version).
   Artikel 3
   Ikrafttræden og anvendelsesdato
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes fra den 1. august 2011.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. november 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 94 af 8.4.2009, s. 38.